CELEX: 62020TN0507
Language: lt
Date: 2020-08-06 00:00:00
Title: Byla T-507/20: 2020 m. rugpjūčio 6 d. pareikštas ieškinys byloje Colombani / EIVT

5.10.2020   
            
            
               LT
            
            
               Europos Sąjungos oficialusis leidinys
            
            
               C 329/22
            
         
      2020 m. rugpjūčio 6 d. pareikštas ieškinys byloje Colombani / EIVT
      
      (Byla T-507/20)
      (2020/C 329/41)
      Proceso kalba: prancūzų
      
         Šalys
      
      
         Ieškovas: Jean-Marc Colombani (Briuselis, Belgija), atstovaujamas advokato N. de Montigny
      
         Atsakovė: Europos išorės veiksmų tarnyba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti EIVT sprendimą atmesti jo prašymą, kuris 2020 m. kovo 23 d. buvo perrašytas X rašte, ir, prireikus, EIVT sprendimą atmesti jo skundą R/195/20, kuriame pakartotas jo prašymas vykdyti byloje T-372/18 paskelbtą sprendimą, perrašytas 2020 m. liepos 30 d. Y rašte;
               
            
                  —
               
               
                  panaikinti EIVT sprendimą atmesti jo kandidatūrą į ES delegacijos Korėjoje vadovo pareigas, kuris buvo įteiktas 2019 m. spalio 29 d. raštu, pasirašytu Žmogiškųjų išteklių direktorės, nes EIVT atsisakė jį motyvuoti ir, antra, sprendimą atmesti jo prašymą leisti susipažinti su dokumentais, kuris buvo įteiktas 2020 m. sausio 24 d. EIVT Patariamojo paskyrimų komiteto (PPK) sekretoriato el. laišku.;
               
            
                  —
               
               
                  panaikinti, pirma, 2019 m. lapkričio 27 d. paskyrimų tarnybos ir EIVT sprendimus nepasirinkti jo kandidatūros į ES delegacijos Uzbekistane vadovo pareigas ir į ES delegacijos Šiaurės Makedonijoje vadovo pareigas ir, antra, 2020 m. vasario 21 d. sprendimą atmesti jo prašymą leisti susipažinti su dokumentais;
               
            
                  —
               
               
                  priteisti iš atsakovės ieškovui kompensaciją: už turtinę žalą – 3 500 EUR ir už neturtinę žalą – simbolinį 1 EUR.;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi šešiais pagrindais, kurių trys pirmieji susiję su Sprendimo Colombani / EIVT byloje T-372/18 nevykdymu, o trys paskutiniai – su sprendimais atmesti ieškovo kandidatūros paraiškas ir sprendimais atmesti jo prašymus leisti susipažinti su dokumentais.
      
                  1.
               
               
                  Pirmasis ieškinio pagrindas grindžiamas SESV 266 straipsnio pažeidimu ir tarnybiniu nusižengimu.
               
            
                  2.
               
               
                  Antrasis ieškinio pagrindas grindžiamas vienodo požiūrio ir nediskriminavimo principų pažeidimu.
               
            
                  3.
               
               
                  Trečiasis ieškinio pagrindas grindžiamas neutralumo, nešališkumo, nepriklausomumo ir teisingumo nebuvimu.
               
            
                  4.
               
               
                  Ketvirtasis ieškinio pagrindas grindžiamas pareigos motyvuoti nesilaikymu.
               
            
                  5.
               
               
                  Penktasis ieškinio pagrindas grindžiamas teisės klaida, padaryta aiškinant asmens duomenų sąvoką ir reglamentus Nr. 2018/1725 ir Nr. 1049/2001, bei Europos Sąjungos pareigūnų tarnybos nuostatų III priedo 6 straipsnio aiškinimo, kuris atitiktų šių reglamentų nuostatas, nepateikimu.
               
            
                  6.
               
               
                  Šeštasis ieškinio pagrindas grindžiamas Europos Sąjungos pagrindinių teisių chartijos 52 straipsnio pažeidimu, nes teisės susipažinti su informacija apribojimas pažeidžia gero administravimo principą, teisę į teisingą procesą, procesinio lygiateisiškumo principą ir teisę į veiksmingą teisinę gynybą ir kliudo atlikti ginčijamų aktų teisminę kontrolę.